# Uporabniški priročnik

# Osebni računalnik VAIO Fit 14E/15ESVF1421/SVF1521

Natisni

## Čiščenje računalnika VAIO/zaslona LCD

Preden očistite računalnik VAIO, preberite spodnje varnostne ukrepe v zvezi s pravilnim postopkom čiščenja.

#### Čiščenje računalnika VAIO

- Pred čiščenjem računalnika VAIO ga izklopite, odklopite napajalnik in iz njega odstranite akumulator.

- Za čiščenje drobnih delcev umazanije in prahu z računalnika VAIO uporabite mehko in suho krpo.

- Za čiščenje računalnika VAIO morate uporabiti mehko in suho krpo. Če je računalnik močno umazan, površino orosite s svojo sapo in obrišite umazanijo ali pa jo očistite z rahlo navlaženo krpo, nato pa preostanek vlage obrišite s suho krpo.

- Ne uporabljajte topil, kot so bencin, aceton, alkohol, niti razredčil ali čistil, ki so na voljo na tržišču, saj lahko poškodujejo površino ali prevleko računalnika VAIO.

- S puhalom izpihajte drobne delce umazanije in prahu, ki so pod tipkami. Ne odstranjujte tipk s tipkovnice.

  Ne uporabljajte sesalnikov, saj lahko pride do okvare.

#### Čiščenje zaslona LCD

- Za čiščenje računalnika VAIO morate uporabiti mehko in suho krpo. Če je zaslon LCD močno umazan, površino orosite s svojo sapo in obrišite umazanijo ali pa jo očistite z rahlo navlaženo krpo, nato pa preostanek vlage obrišite s suho krpo.

- Ne uporabljajte topil, kot so bencin, aceton, alkohol, niti razredčil ali čistil, ki so na voljo na tržišču, saj lahko poškodujejo zaslon LCD.

Na vrh strani