# Uporabniški priročnik

# Osebni računalnik VAIO Fit 14E/15ESVF1421/SVF1521

Natisni

## Kaj naj storim, če z zaslona računalnika izgine slika?

- Preverite, ali je računalnik VAIO vklopljen in ali ni v načinu varčevanja z energijo. Za več informacij si oglejte Uporaba načina spanja.

- Preverite, ali je računalnik VAIO pravilno priključen v električno vtičnico. Če je računalnik opremljen z indikatorjem napajanja, preverite, ali je vklopljen. Za več informacij si oglejte Priklop v vir napajanja.

- Zaslon računalnika je morda izklopljen.

  Pritisnite katero koli tipko na tipkovnici.

- Izhod zaslona je morda nastavljen na zunanji zaslon.

  Večkrat pritisnite tipki Fn+F7, da izberete želen zaslon, nato pa pritisnite tipko Enter. Za več informacij si oglejte Izbiranje načinov zaslona.

- Če se računalnik VAIO napaja iz akumulatorja, preverite, ali je ta ustrezno nameščen in napolnjen. Za več informacij si oglejte Polnjenje akumulatorja.

- Počakajte nekaj trenutkov. Če zaslon ostane prazen, upoštevajte spodnji postopek:

  - pritisnite gumb(Napajanje (Power)) in ga držite več kot štiri sekunde. Če je računalnik VAIO opremljen z indikatorjem napajanja, preverite, ali je ugasnjen, nato pa vklopite računalnik.

  - če težave ne rešite, pritisnite gumb(Napajanje (Power)) in ga držite več kot štiri sekunde. Če je računalnik VAIO opremljen z indikatorjem napajanja, preverite, ali je ugasnjen. Odklopite vse kable in zunanje naprave (na primer napajalni kabel in napravo USB), odstranite akumulator ter počakajte približno pet minut. Nato jih znova priklopite in vklopite računalnik.

Na vrh strani