# Uporabniški priročnik

# Osebni računalnik VAIO Fit 14E/15ESVF1421/SVF1521

Natisni

## Varnostno kopiranje podatkov, če ni mogoče zagnati sistema Windows

Če sistema Windows ne morete zagnati, podatke varnostno kopirajte s programom VAIO Care (Rescue Mode): VAIO recovery solutions.

1. Ko je računalnik VAIO izklopljen, pritisnite tipko ASSIST.

   Prikaže se zaslon VAIO Care (Rescue Mode).

2. Izberite Start troubleshooting (recovery).

   Upoštevajte navodila na zaslonu, dokler se ne prikaže zaslon Izberite možnost (Choose an option).

3. Izberite Odpravi težave (Troubleshoot) in VAIO recovery solutions.

   Upoštevajte navodila na zaslonu, dokler se ne prikaže zaslon VAIO Care (Rescue Mode): VAIO recovery solutions.

4. Izberite Tools in Rescue Data.
5. Upoštevajte navodila na zaslonu.

#### Namig

- Če se v 3. koraku prikaže okno za izbor jezika, izberite želeni jezik in kliknite V redu (OK).

- VAIO Care (Rescue Mode): VAIO recovery solutions lahko zaženete tudi z diskom Recovery Media. Za več informacij si oglejte Obnovitev z diskom Recovery Media.

- Če izberete možnost Custom rescue, priporočamo, da za mesto shranjevanja obnovljenih datotek izberete zunanji trdi disk.

#### Opombe o uporabi programa VAIO Care (Rescue Mode): VAIO recovery solutions

- Z obnovljenimi datotekami ravnajte previdno, da jih zaščitite pred nepooblaščenim dostopom.

- Pred uporabo programa VAIO Care (Rescue Mode): VAIO recovery solutions za varnostno kopiranje in obnovitev podatkov onemogočite funkcijo za šifriranje trdega diska v sistemu Windows.

  Vendar pazite, saj do obnovljenih datotek, ki na vgrajeni napravi za shranjevanje niso šifrirane, nepooblaščeni uporabniki lahko enostavno dostopajo z diskom Recovery Media in tem programom. Zato po uporabi tega programa nastavite geslo ob zagonu ali geslo trdega diska, omogočite funkcijo sistema Windows za šifriranje trdega diska, disk Recovery Media pa shranite na varnem mestu ter tako obnovljene datoteke zaščitite pred nepooblaščenim dostopom.

- Če želite obnoviti avtorsko zaščitene podatke, na primer glasbene datoteke, shranjene v programih za predvajanje digitalne predstavnosti, uporabite orodje za varnostno kopiranje, ki ga priporoča program, s katerim ste uvozili te podatke. Družba Sony ne jamči, da boste lahko predvajali podatke, ki jih ne obnovite s priporočenim orodjem za varnostno kopiranje.

- VAIO Care (Rescue Mode): VAIO recovery solutions ne podpira varnostnega kopiranja datotek, katerih naziv vključno s potjo presega 260 znakov.

- Uporaba programa VAIO Care (Rescue Mode): VAIO recovery solutions ne jamči varnostnega kopiranja vseh podatkov na vgrajeni napravi za shranjevanje.

  Sony ne prevzema nikakršne odgovornosti za izgubo podatkov med postopkom varnostnega kopiranja.

- Med uporabo programa VAIO Care (Rescue Mode): VAIO recovery solutions naj bo računalnik VAIO priklopljen na napajalni kabel ali napajalnik.

- Računalnik VAIO se samodejno vnovič zažene 72 ur po zagonu programa VAIO Care (Rescue Mode): VAIO recovery solutions. Če postopek varnostnega kopiranja traja več kot 72 ur, bo postopek zaustavljen, računalnik pa se bo znova zagnal. Postopka ne morete nadaljevati na noben način.

- Odvisno od izbranega mesta se lahko obnovljene datoteke razdelijo na dve ali več datotek in shranijo na mesto za obnovljene datoteke ali se preimenujejo. Obnovljene datoteke obnovite s programom VAIO Data Restore Tool. Za več informacij si oglejte Obnavljanje podatkov z orodjem VAIO Data Restore Tool.

- Če zunanji trdi disk ali optični pogon ne podpira povezave USB, namestite gonilnik.

Na vrh strani

### Sorodne teme

- O varnostnem kopiranju
- O vrstah varnostnega kopiranja
- Obnavljanje podatkov z orodjem VAIO Data Restore Tool
- Ustvarjanje obnovitvene točke
- Obnovitev sistemskih datotek z obnovitveno točko, če ni mogoče zagnati sistema Windows

Na vrh strani